kardosdrur/scandi-wiki huggingface dataset:
Roning under sommer-OL 2016 – Letvægtsdobbeltsculler (herrer)

Herrernes roning i letvægtsdobbeltsculler under Sommer-OL 2016 fandt sted den 7. august - 12. august 2016 på Lagoa Rodrigo de Freitas ved Copacabana.

Format 
Der var i alt kvalificeret 20 mandskaber til konkurrencen, der blev indledt med fire indledende heats med fem mandskaber i hvert heat. De to bedste mandskaber fra hvert heat gik til semifinalerne mens de resterende gik til to opsamlingsheat. I hvert opsamlingsheat gik de to bedste mandskaber videre til semifinalerne mens de otte mandskaber, der ikke kom videre blev placeret i de såkaldte C og D semifinaler. I disse ”opsamlings”-semifinaler gik de tre bedste videre til C finalen, hvor der blev dystet om pladserne fra 13 til 18. Pladserne 19 og 20 blev afgjort i D finalen af de to tabende mandskaber i ”opsamlings”-semifinalerne. 
I de to regulære semifinaler gik de tre bedste mandskaber til finalen mens de resterende seks mandskaber gik til B finalen og fik muligheden for at ro om pladserne fra 7 til 12.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Heat 3

Heat 4

Opsamling heat 1

Opsamling heat 2

Referencer

Eksterne henvisninger 
http://doc.rero.ch/record/256687
http://www.worldrowing.com/mm//Document/General/General/11/91/40/2016-03-Rio2016-QualificationSystem-FINAL-Rowing-EN_Neutral.pdf

Letvægtsdobbeltsculler (herrer)
Aintree Motor Racing Circuit

Aintree Motor Racing Circuit er en 4,8 km lang motorsportsbane ved landsbyen Aintree, ni km nordøst for Liverpool i Merseyside, England. Den blev indviet i 1954, og deler flere faciliteter med den berømte hestesportsbane Aintree Racecourse.

Storbritanniens Grand Prix i Formel 1 blev kørt på banen i , , ,  og

Eksterne henvisninger 

 Aintree Motor Racing Circuits officielle hjemmeside 

Formel 1-baner
Merseyside
Motorsportsanlæg i England
Etableret i 1954
Grønlandstraktaten

Grønlandstraktaten har flere betydninger:

 Østgrønlandsoverenskomsten (1924) – traktat imellem Danmark og Norge om adgangen til Østgrønland.
 Grønlandstraktaten (1941) - traktat indgået af diplomat Henrik Kauffmann på egen hånd mellem Danmark og USA om Grønlands forsvar, senere ratificeret af Folketinget.
 Grønlandstraktaten (1951) – traktat imellem Danmark og USA om Grønlands forsvar.
 Grønlandstraktaten (1984) – traktat imellem EF's medlemslande om Grønlands udmeldelse af EF.
Grønlandstraktaten (1984)

Grønlandstraktaten er en traktat fra 1984 imellem EF's medlemsstater vedrørende Grønlands udtrædelse af De Europæiske Fællesskaber og Grønlands nye forhold til fællesskaberne. Traktaten trådte i kraft den 1. januar 1985 og udmeldte Grønland af EF med virkning fra 1. februar samme år. Traktaten var en følge af Grønlands folkeafstemning om EF-medlemskab i 1982, hvor et flertal af grønlænderne stemte for at forlade EF.

Formål og baggrund 
Traktaten skabte rammerne for Grønlands udtrædelse og ændrede i EF's tidligere traktater; som sådan er Grønlandstraktaten en integreret del af EU's traktatgrundlag. I modsætning til Færøerne, der aldrig har været en del af EF og EU, blev Grønland indmeldt i EF som en del af Danmarks Rige, da Danmark indtrådte den 1. januar 1973, selvom et flertal af grønlænderne havde stemt nej ved folkeafstemningen om Danmarks optagelse i EF i 1972. Grønlands beslutning om at forlade EF blev truffet efter indførelsen af Grønlands Hjemmestyre i 1979.

Ønsket om udmeldelse skyldtes bl.a. spørgsmålet om fiskerirettigheder. Fiskeriet og udnyttelsen af havressourcerne er behandlet i en protokol, der er knyttet til traktaten. Protokollen fastlægger, at EØF-medlemslandene vil importere fiskeriprodukter fra Grønland uden importtold under betingelse af, at europæiske fiskere opnår tilfredsstillende adgang til at fiske i grønlandsk farvand.

Ved Grønlandstraktaten blev Grønland udmeldt af Det Europæiske Kul- og Stålfællesskab, EKSF (traktatens artikel 1) samt af Det Europæiske Atomenergifællesskab, Euratom (art. 5). Grønland udtrådte også af Det Europæiske Økonomiske Fællesskab, EØF, men blev i stedet defineret som hørende til gruppen af oversøiske lande og territorier (art. 3 og 4).

Litteratur 
 Hjalte Rasmussen: Greenland in the process of leaving the European Communit[i]es. Forlaget Europa, 1983. 
 Fiona Murray: The European Union and Member State Territories : A New Legal Framework Under the EU Treaties. Springer Science & Business Media, 2012.

Eksterne henvisninger 

 
 

EU-traktater
Traktaten (1984)
Circuit Zolder

Circuit Zolder (også kendt som Circuit Terlaemen) er en fire km lang motorsportsbane ved Heusden-Zolder i Limburg, Belgien. Den blev indviet 19. juni 1963.

I  blev Belgiens Grand Prix i Formel 1 kørt på banen for første gang. Efter en pause året efter, blev der fra  til  igen kørt Formel 1 på banen. Seneste gang var i , efter man havde kørt grand prixet på Circuit de Spa-Francorchamps året før.

Eksterne henvisninger 

 Circuit Zolders officielle hjemmeside

Formel 1-baner
Motorsportsanlæg i Belgien
Etableret i 1963
Eclipse (hest)

Eclipse (1764-1789) var Englands mest berømte galophest. Hesten fik sit navn, da der var solformørkelse, da han fødtes. Eclipse grundlagde den vigtigste hingstlinje inden for fuldblodsavlen og blev far til 335 afkom. Han var ubesejret under hele sin karriere og slog ofte de andre heste med flere hestelængder. Efter hestens første løb opstod udtrykket: "Først kommer Eclipse, derefter kommer ingenting, og så kommer resten". DNA fra Eclipse anvendes i dag i omfattende studier af, hvorvidt (og hvordan) galophestes hurtighed sidder i generne. Der uddeles en årlig pris "Eclipse Awards", hvor årets bedste galopheste hædres.

Historie 
Eclipse var en fuks af racen engelsk fuldblod og blev født i 1764 efter hingsten Marske og hoppen Spiletta, og var desuden i slægt med to af fuldblodshestenes forfædre Darley Arabian og Godolphin Arabian. Eclipse blev født på en dag med solformørkelse og fik derfor sit navn "Eclipse", der på engelsk betyder solformørkelse.

Eclipse blev opdrættet af Prins Vilhelm, hertug af Cumberland, på dennes gods Cranbourne Lodge. Men efter hertugens død i 1765 blev hele stutteriet solgt på auktion. Eclipse blev solgt til kødhandleren William Wildman for 75 guineas. Kødhandleren videresolgte herefter Eclipse med en stor fortjeneste til  den irske eventyrer Dennis O'Kelly, der sendte Eclipse til professionel træning.

I 1769 startede Eclipse i sit første løb i Epsom. Han startede sent som femårig, i modsætning til andre galopheste, der oftest begynder løb allerede som to- eller treårige. I sit første løb slog han hele startfeltet med flere længder. Eclipse vandt herefter alle de 18 løb, som han startede i. Han var aldrig specielt træt efter løbene, selvom han løb så hurtigt, at han til tider havde mere end en kilometer ned til nærmeste forfølgende hest. Eclipse vandt desuden det prestigefyldte Kings Plate hele 11 gange.

Eclipse blev til sidst pensioneret og blev herefter avlshingst på Clay Hill Stud i Surrey, nær Epsom, men blev i 1788 flyttet til O'Kellys Cannons Park Stud i Middlesex. Han fik hele 335 afkom, hvoraf 3 vandt Epsom Derby. Eclipse døde i 1789 af kolik i en alder af 25 år.

Eclipses arv 
Selv i dag anses Eclipse at være den hurtigste hest, der nogensinde har løbet på en galopbane. Med alle de afkom han efterlod, blev han også en af de vigtigste hingstlinjer inden for avlen af engelsk fuldblod. Eclipses skelet findes opbevaret på Royal Veterinary College, og i samarbejde med universitetet i Cambridge begyndte man år i 2007 et omfattande studie af de gener, der styrer hestenes hurtighed. Til brug for studiet har man skrabet DNA ud af Eclipses tænder, og man studerer endvidere nulevende galopheste. Studiet har bekræftet, at det primært er arvemassen, og ikke træningen, der afgør, om en hest bliver hurtig eller ej.

Hæder 
 Eclipse har fået opkaldt prisen Eclipse Awards efter sig. Eclipse Awards hædrer fremtrædende amerikanske galopheste, herunder "Årets hest".
 Eclipse Stakes er et løb, der afvikles i England, og som er opkaldt efter Eclipse. Det bliver løbet af treårige over 2 018 meter ved Sandown Park. Løbet blev afviklet første gang i 1886.

Noter 

Berømte heste
Detroits Grand Prix

Detroits Grand Prix var et Formel 1-løb som i - blev arrangeret på Detroit street circuit i Detroit, USA.

Vindere af Detroits Grand Prix

Eksterne henvisninger 
 Chicane F1 – Detroit
USA's Grand Prix West

USA's Grand Prix West var et Formel 1-løb som i - blev arrangeret på Long Beach, Californien. Efter 1983 vendte det tilbage som Long Beach Grand Prix i CART-serien.

Vindere af USA's Grand Prix West

Eksterne henvisninger 
 Chicane F1 – Long Beach
Ascot Racecourse

Ascot Racecourse er en væddeløbsbane i bydelen Ascot i Berkshire i England, der udelukkende bliver benyttet til galopløb om sommeren og til steeplechase (galopløb over forhindringer) om vinteren. Den er en af Storbritanniens mest benyttede baner til store arrangementer.

Ascot Racecourse ligger ca. 10 km fra Windsor Castle og har traditionelt tæt forbindelse til det britiske kongehus. Huset Windsor ejer jorden, hvor banen ligger.

Se også 
 Ascot Gold Cup

Eksterne henvisninger 

www.ascot.co.uk

Hestevæddeløbsbaner
Etableret i 1711
Idrætsanlæg i England
Berkshire
Galopsport
Westermoor

Westermoor er en by og kommune i det nordlige Tyskland, beliggende i Amt Breitenburg under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Westermoor ligger omkring fem kilometer øst for Itzehoe ved floden Stör der danner kommunens nordgrænse. En del af den sydlige grænse udgøres af Breitenburger Kanal.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Wittenbergen

Wittenbergen er en by og kommune i det nordlige Tyskland, beliggende i Amt Breitenburg under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Wittenbergen ligger lige sydvest for Kellinghusen i landlige omgivelser. Floden Stör og Hörner Au løber gennem kommunen. Lige nord for Wittenbergen går Bundesstraße 206 fra Itzehoe mod Bad Bramstedt.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Grå uldabe

Den grå uldabe (Lagothrix cana) er en art i slægten uldaber blandt vestaberne. Den lever i uberørt regnskov, gerne nær vand, og er udbredt i Brasilien, Peru og Bolivia i Sydamerika.

Beskrivelse 
Den grå uldabe er grå med sorte pletter. Pelsen er tyk og meget tæt. Kroppen er kompakt med et kraftigt skulderparti og kraftige hofter. Den lange og tykke hale anvendes som en femte arm. Panden er høj og hjernekassen temmelig stor. Kropslængden er 50-65 centimeter og halen lidt længere.

Den lever i blandede grupper, der har et dominanshierarki baseret på individernes alder. Det er dyr, der udviser meget lidt aggressivitet, selv over for andre grupper.

Noter

Eksterne henvisninger 

Pelsaber
Gylden edderkopabe

Den gyldne edderkopabe (Ateles geoffroyi) er en art i slægten edderkopaber blandt vestaberne. Den findes i tropisk regnskov og mangrovesumpe i det sydlige Mexico og Mellemamerika, hvor den lever af frugter, blade og blomster.

Beskrivelse 
Hovedet er sort ligesom fødder og hænder. Som mange andre arter i familien Atelidae er hænderne uden en egentlig tommelfinger og benyttes som kroge, når aben svinger sig fra gren til gren. Halen er længere end kroppen og benyttes som en femte arm. Kropslængden, der indbefatter både hoved og krop, er 50-63 centimeter.

Noter

Eksterne henvisninger 

Pelsaber
Sydlig muriqui

Den sydlige muriqui (Brachyteles arachnoides), også kaldet sydlig uldedderkopabe, er en art i slægten muriquier blandt vestaberne. Det er en af de største aber i den nye verden. Kropslængden er 55-61 centimeter. Den sydlige muriqui lever i regnskov langs kysten i et mindre område i det sydøstlige Brasilien. Her bevæger den sig langsomt omkring i trækronerne, hvor den æder frugt, frø og blade. Pelsen er lysebrun og tyk og tæt. Ansigtet er sort. Hænderne mangler tommelfinger.

Noter

Eksterne henvisninger 

Pelsaber
Sort brøleabe

Den sorte brøleabe (Alouatta caraya) er en art i slægten brøleaber blandt vestaberne.

Beskrivelse 
Ligesom andre medlemmer af slægten er sorte brøleaber forholdsvis store og kraftige primater. Hanner har en kropslængde (hoved og krop) mellem 50 og 65 cm samt en gennemsnitlig vægt på 6,7 kg. Hunner er i gennemsnit 48 cm lange og vejer 4,4 kg. Hanner og hunner adskiller sig også ved pelsfarven. Mens hanner er helt sorte har hunner en gulbrun til olivenfarvet pels.

Artens udbredelsesområde strækker sig over det centrale og sydlige Brasilien, østlige Bolivia, østlige Paraguay, nordøstlige Argentina og nordlige Uruguay. Sort brøleabe foretrækker tørre løvskove og andre områder med træer, men den lever også på savanner som Cerradoen.

Denne primat er aktiv om dagen og lever normalt i træerne, men går også ned på jorden. Den bevæger sig normalt langsomt og hopper sjældent. Sort brøleabe danner grupper af sædvanligvis 5 til 9 individer (sjældent op til 19) som består af cirka lige mange hanner som hunner. Hver morgen brøler de og meddeler på den måde deres position for andre flokke.

Kilder 

 Thomas Geissmann: Vergleichende Primatologie. Springer-Verlag, Berlin. 2003, .

Eksterne henvisninger 

Pelsaber
1. division 2016-17 (fodbold)

1. division 2016-17 (eller NordicBet Liga af sponsorårsager) sammenfatter sæsonen for den næstbedste række i Danmarksturneringen i fodbold. Rækken administreres af DBU.

Efterårssæsonen startede den 21. juli 2016 og sluttede den 1. december 2016.

Forårssæsonen startede den 5. marts 2017 og sluttede den 27. maj 2017.

Nye hold denne sæson er Hobro, der rykkede ned fra Superligaen samt AB, Fremad Amager og Nykøbing FC, der alle rykkede op fra 2. division.

Struktur 
1. division består af 12 hold, der møder hinanden tre gange på en sæson. Dette giver i alt 33 kampe.

Strukturændringen i Superligaen har haft sin indflydelse på oprykningen fra 1. division. Vinderen rykker direkte op, mens nummer 2 og 3 spiller playoff mod hold fra Superligaen om to oprykningspladser.

Nummer 11 og 12 rykker ned i 2. division.

Deltagere

Stilling

Resultater 

De første 11 runder møder hvert hold hinanden en gang, mens man i de resterende 22 runder møder hinanden 2 gange, hhv. hjemme og ude.

Nedrykkeren fra Superligaen samt nummer 4-8 fra sidste sæson i 1. division har 17 hjemmekampe, mens de resterende 6 hold i rækken har 16 hjemmekampe.

Runde 1-11

Runde 12-33

Sæsonstatistik

Topscorere 
Opdateret indtil kampe spillet den 27. maj 2017

Hattricks 
Opdateret indtil kampe spillet den 27. maj 2017

Referencer 

Fodboldsæson 2016-17
Sæsoner i 1. division (fodbold)
Gidseltagningen i Bangladesh 2016

Gidseltagningen i Bangladesh 2016 var en gidseltagning, der fandt sted i Dhaka i Bangladesh 1. juli 2016 om aftenen og varede indtil den efterfølgende morgen. Angrebet fandt sted på caféen Holey Artisan Bakery i Dhakas diplomatkvarter, hvor en gruppe bevæbnede mænd tog et ukendt antal gidsler blandt såvel gæsterne som personalet. Angrebet kostede 28 mennesker livet, heraf tyve gidsler, seks gidseltagere og to politibetjente.

I forbindelse med redningsaktionen, der havde deltagelse af ca. 100 betjente, blev én gidseltager anholdt og tretten gidsler befriet. Blandt ofrene var ni italienere, syv japanere, 2 eller 3 bangladeshere, en amerikaner og en inder. Islamisk Stat har ifølge CNN taget ansvaret for handlingen, men det afvises af regeringen i Bangladesh, der afviser, at Islamisk Stat er til stede i Bangladesh.

Ansvar 
En første rapport fra Amaq News Agency, som er tilknyttet Islamiske Stat Irak og Levanten, siger, at gruppen hævdede den havde dræbt 24 mennesker og sårede 40 andre. En anden rapport, udstedt direkte af IS et par timer senere, siger, at gruppen havde dræbt "22 korsfarere" og var ledsaget af billeder af terroristerne, stående foran IS-bannere.

Indenrigsministeren fra Bangladesh, Asaduzzaman Khan har udtalt, at gerningsmændene tilhørte Jamaat-ul-Mujahideen og var ikke tilknyttet ISIS. De var veluddannede og for det meste fra rige familier.

Referencer 

Begivenheder i 2016
Bangladesh
Gidseltagninger
Paulo Dybala

Paulo Exequiel Dybala (født 15. november 1993) er en argentinsk professionel fodboldspiller, som spiller for Serie A-klubben AS Roma og Argentinas landshold.

Klubkarriere

Instituto de Córdoba 
Dybala begyndte sin karriere med Instituto Atlético Central Córdoba, hvor at han gjorde sin førsteholdsdebut i 2011.

Palermo 
Dybala skiftede i juli 2012 til Palermo. Han arbejde sig frem i klubben over de næste år, indtil at han i 2014-15 havde sit helt store gennembrud, da han scorede 13 mål og lavede 10 assists på sæsonen.

Juventus 
Dybala skiftede i juni 2015 til Juventus. Hans debutsæson var en stor success, da han med 23 mål på tværs af alle tuneringer sluttede sæsonen som holdets topscorer, og kunne fejre hans første mesterskab, da Juventus vandt Serie A.

Dybala fortsatte i sin rolle frem til ankomsten af Cristiano Ronaldo i 2018, som tvang Dybala til at spille i en dybere rolle end han havde prøvet før. Dette resulterede i at hans produktion faldt markant.

Han fik dog et comeback i 2019-20 sæsonen, hvor han havde fundet sin plads på holdet igen. Han blev efter sæsonen kåret som årets spiller i Serie A.

Det blev i marts 2022 annonceret at Juventus ikke ville forlænge kontrakten med Dybala, som i grad nok var forbundet med ankomsten af Dušan Vlahović, som truede med at tvinge Dybala ned i en dybere rolle igen.

Roma 
Dybala skiftede i juli 2022 til AS Roma på en fri transfer.

Landsholdskarriere 
Dybala debuterede for Argentinas landshold den 14. oktober 2015.

Titler 
Palermo

 Serie B: 1 (2013-14)

Juventus

 Serie A: 5 (2015-16, 2016-17, 2017-18, 2018-19, 2019-20)
 Coppa Italia: 4 (2015-16, 2016-17, 2017-18, 2020-21)
 Supercoppa Italiana: 3 (2015, 2018, 2020)

Individuelle

 Serie A Årets hold: 4 (2015-16, 2016-17, 2017-18, 2019-20)
 Serie A Årets spiller: 1 (2019-20)

Referencer

Eksterne henvisninger 

 

Fodboldspillere fra Argentina
Fodboldlandsholdsspillere fra Argentina
Fodboldspillere fra U.S. Palermo
Fodboldspillere fra Juventus F.C.
Fodboldspillere fra AS Roma
Angribere (fodbold)
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Verdensmestre i fodbold
Deltagere ved Copa América 2019
2. division 2016-17 (fodbold)

2. Division 2016-17 er den tredjebedste fodboldliga i Danmarksturneringen i fodbold.

Nye hold denne sæson er FC Sydvest, Fredensborg, Greve, Kjellerup og Vejgaard, der alle er rykkede op fra Danmarksserien.

Middelfart starter med minus 12 point pga. overtrædelse af DBU's amatørbestemmelser.

IK Skovbakken er blevet fusioneret med VIK Fodbold og har skiftet navn til VSK Aarhus.

Struktur 
De 24 hold bliver fordelt i tre puljer med 8 hold i hver pulje.

De fire bedste i hver pulje går videre til oprykningsspil i foråret, hvor de spiller om to oprykningspladser, mens de fire dårligste i hver pulje spille nedrykningsspil i foråret, hvor de nederste fire rykker ned i Danmarksserien. I op- og nedrykningsspillet tager holdene de point de fik mod de tre hold fra deres pulje i efteråret, der følger med dem, mens de mod de øvrige otte hold spiller henholdsvis hjemme og ude.

Pulje 1

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Sæsonstatistik

Topscorere 
Opdateret indtil kampe spillet den 5. november 2016

Hattricks 
Opdateret indtil kampe spillet den 5. november 2016

Pulje 2

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Sæsonstatistik

Topscorere 
Opdateret indtil kampe spillet den 5. november 2016

Pulje 3

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Sæsonstatistik

Topscorere 
Opdateret indtil kampe spillet den 5. november 2016

Kilde: DBU

Hattricks 
Opdateret indtil kampe spillet den 5. november 2016

Oprykningsspil 

Hvert hold tager point og mål med fra kampene mod de modstandere, som de mødte i efterårets grundspil, og som også er med i oprykningsspillet.

Stilling

Resultater 
Hvert hold møder holdene, der ikke var fra deres egne pulje, 2 gange, hhv. hjemme og ude.

Sæsonstatistik

Topscorere 
Spillernes måltotal er inklusiv målene, de scorede i efterårets grundspil.

Opdateret indtil kampe spillet den 10. juni 2017

Hattricks 
Opdateret indtil kampe spillet den 10. juni 2017

Nedrykningsspil 

Hvert hold tager point og mål med fra kampene mod de modstandere, som de mødte i efterårets grundspil, og som også er med i nedrykningsspillet.

Stilling

Resultater 
Hvert hold møder holdene, der ikke var fra deres egne pulje, 2 gange, hhv. hjemme og ude.

Sæsonstatistik

Topscorere 
Spillernes måltotal er inklusiv målene, de scorede i efterårets grundspil.

Opdateret indtil kampe spillet den 17. juni 2017

Hattricks 
Opdateret indtil kampe spillet den 17. juni 2017

Referencer 

Fodboldsæson 2016-17
Sæsoner i 2. division (fodbold)
Nordtangen Station

Nordtangen Station (Nordtangen holdeplass) var og er til dels stadig en jernbanestation, der ligger mellem Gran og Jaren på Gjøvikbanen i Norge. Stationen blev åbnet som trinbræt 1. februar 1961. Den almindelige betjening med persontog ophørte i juni 2006, efter at Gjøvikbanen blev udliciteret. 

Stationen eksisterer stadig men betjenes kun for grupper på mindst ti personer, der har bestilt stop i forvejen hos NSB Gruppereiser. Baggrunden for denne begrænsede opretholdelse af stationen er, at den ligger ved Nordtangen nasjonale speidersenter, der blandt andet benyttes til spejderlejre og kursusvirksomhed.

Litteratur

Eksterne henvisninger

Noter 

Stationer på Gjøvikbanen
Jernbanestationer i Norge uden persontrafik
Etableret i 1961
Ophørt i 2006
Jernbanestationer i Oppland
Nygard Station

Nygard Station (Nygard stasjon) er en tidligere jernbanestation på Gjøvikbanen, der ligger ved Nygard i Oppland fylke i Norge. Stationen blev oprettet ved Gjøvikbanens åbning 28. november 1902 som en holdeplads, der kun havde ekspedition af passagerer og gods. 1. maj 1914 blev den opgraderet til station med ekspedition af tog, passagerer og gods.

Nygard havde status som station indtil 2. juni 1985, hvor den blev den nedgraderet til ubetjent trinbræt. 11. juni 2006 ophørte betjeningen med persontog for at reducere den samlede rejsetid på Gjøvikbanen mellem Oslo og Gjøvik. Stationen, der ligger 206,9 meter over havet, 119,38 km fra Oslo S, er dog ikke nedlagt formelt.

Eksterne henvisninger

Litteratur

Noter 

Stationer på Gjøvikbanen
Jernbanestationer i Norge uden persontrafik
Etableret i 1902
Ophørt i 2006
Jernbanestationer i Oppland